**Facultatea MEDICINĂ I**

**Programul de studii 0913.1 ASISTENȚĂ MEDICALĂ GENERALĂ**

**CATEDRA de** **LIMBI MODERNE**

|  |  |
| --- | --- |
| APROBAT la ședința Comisiei de Asigurare a Calității și Evaluării Curriculare în Medicină  Proces verbal nr.\_\_\_ din \_\_\_\_\_\_\_\_\_\_\_\_  Președinte, dr. hab. șt. med., conf. univ.,  Pădure Andrei \_\_\_\_\_\_\_\_\_\_\_\_\_\_\_\_\_\_\_\_\_\_ | APROBAT la ședința Consiliului Facultății de Facultății de Medicină I  Proces verbal nr.\_\_\_ din \_\_\_\_\_\_\_\_\_\_\_\_\_  Decanul Facultății, dr. hab. șt. med., conf. univ.,  Plăcintă Gheorghe \_\_\_\_\_\_\_\_\_\_\_\_\_\_\_\_\_\_\_\_\_\_ |

## APROBAT

la ședința Catedrei de limbi moderne

Proces verbal Nr 6 din 13.02.2025

Şef catedră, dr. în ped., conf.univ.,

Eşanu- Dumnazev Daniela\_\_\_\_\_\_\_\_\_\_\_\_\_\_

**CURRICULUM**

DISCIPLINA **LIMBI MODERNE**

**Studii de licență**

Tipul cursului: **Disciplină obligatorie**

Curriculum elaborat de colectivul de autori:

Viorica, Cazac, dr. șt. ed., lector universitar.

Veronica, Voloșciuc, asistent universitar.

Chişinău, 2025

1. **PRELIMINARII**

* Prezentarea generală a disciplinei: locul şi rolul disciplinei în formarea competențelor specifice ale programului de formare profesională / specialității

-Disciplina Limbi moderne ocupă un loc semnificativ în planul de studii al Universităţii de Stat de Medicină şi Farmacie „Nicolae Testemiţanu”, limbile moderne (engleza/franceza) având statut de lingua franca și fiind limbi de lucru ale instituțiilor UE. Racordarea procesului de la Bologna și standardelor europene impune asigurarea calităţii și competenței lingvistice drept obiectiv prioritar pentru integrarea învățământului în spațiul european. În conformitate cu aceste standarde, disciplina Limbi moderne (limbaj terminologic), este un curs practic, destinat studenților AMG pentru aplicarea practică și utilizarea activă în instruirea și activitatea profesională. Cursul de Limbi moderne ( limbaj terminologic) este orientat spre formarea competențelor lingvistice stabilite de Cadrul European Comun de Referinţă pentru Limbi /CECRL/, elaborat de Consiliul Europei. Cursul de Limbi moderne (limbaj terminologic) vizează însușirea limbajului terminologic medical esenţial, formând la studenții AMG competențe lingvistice solide, necesare mobilității academice, integrării interculturale și profesionale. Orientarea formativă a învățământului universitar și formarea profesională a studenților mediciniști sunt un cadru de referință a sistemului de formare profesională a cadrelor medicale pentru o comunicare verbală în limba străină, pentru facilitarea comunicării în spațiul internațional, pentru cooperarea în domeniul medicinii și pentru a deveni competitivi pe piața muncii.

* Misiunea curriculumului (scopul) în formarea profesională

-Studierea unei limbi străine cu aspect profesional contribuie la dezvoltarea capacităților, cunoștințelor și atitudinilor profesionale prin explorarea altor discipline cu conținuturi diverse;

* Limba/limbile de predare a disciplinei: engleză/franceză;
* Beneficiari: studenții anului I , Facultatea de Medicină 1, specialitatea Asistență Medicală Generală.

1. **ADMINISTRAREA DISCIPLINEI**

|  |  |  |  |
| --- | --- | --- | --- |
| Codul disciplinei | | **G.01.O.005 / G.01.O.014** | |
| Denumirea disciplinei | | **Limba engleză/franceză de specialitate** | |
| Responsabil de disciplină | | **V.Cazac, V.Volosciuc** | |
| Anul | **I** | Semestrele | **I/II** |
| Numărul de ore total, inclusiv: | | | **150** |
| Curs | **30+30** | Lucrul individual | **60+30** |
| Forma de evaluare | **E\*/ E\*** | Numărul de credite | **3+2** |

1. **Obiectivele de formare în cadrul disciplinei**

# *La finele studierii disciplinei studentul va fi capabil:*

# la nivel de cunoaștere și înțelegere:

-Cunoașterea și recunoașterea terminologiei și a vocabularului specific pentru specialitatea AMG în limba engleză/franceză.

-Memorarea și înțelegerea noţiunilor și conceptelor ce se referă la disciplina AMG;

-Comprehensiunea și interpretarea informațiilor medicale prezentate oral sau în scris în limba engleză/franceză.

-Rezumarea și sintetizarea mesajelor și textelor medicale în limba engleză/ franceză.

-Cunoașterea cuvintelor și expresiilor frecvent utilizate în dialogurile și interacțiunile cu pacienții, cum ar fi întrebări despre simptome, prescripții medicale, recomandări de îngrijire, etc.

-Traducerea și interpretarea documentelor și instrucțiunilor medicale în limba engleză/ franceză.

# la nivel de aplicare:

-Utilizarea vocabularului și a structurilor gramaticale specifice asistenței medicale în contexte de comunicare autentice în limba engleză/franceză.

-Demonstrarea abilității de a comunica în limba engleză/franceză cu pacienții și colegii într-un mod coerent și eficient în situații medicale reale.

-Intervievarea și evaluarea pacienților în limba engleză/ franceză folosind întrebări relevante și adaptate la situația clinică.

-Elaborarea și utilizarea documentelor medicale standard, cum ar fi fișele de observație sau rapoartele de îngrijire, în limba engleză, respectând termenii și expresiile specifice domeniului.

-Participarea activă în simulări și jocuri de rol care implică comunicarea în limba engleză/ franceză în contexte medicale, precum stabilirea unui plan de tratament sau consilierea pacienților.

-Redactarea scrisorilor și corespondenței profesionale în limba engleză/franceză, cum ar fi scrisori de recomandare sau reclamații, folosind un limbaj adecvat și precis.

-Aplicarea regulilor și protocoalelor de etică medicală în comunicarea și interacțiunea cu pacienții, respectând confidențialitatea și drepturile acestora în limba engleză/franceză.

-Demonstrarea de abilități de comunicare empatică în limba engleză/ franceză, adaptându-și discursul și limbajul în funcție de nevoile și nivelul de înțelegere al pacienților.

-Efectuarea prezentărilor și discursurilor în limba engleză/ franceză, în cadrul unor activități academice sau conferințe, abordând subiecte relevante pentru asistența medicală.

# la nivel de integrare:

-Integrarea cunoștințelor și abilităților în crearea planului de acțiune și strategii pentru a aborda problemele și provocările specifice sistemului medical din Moldova, în contextul global al dezvoltării medicinei.

-Integrarea cunoștințelor despre sistemul medical din Moldova cu perspectivele internaționale, identificând o concepție coerentă și viabilă pentru dezvoltarea sistemului medical în țară.

-Participarea activă la congrese, conferințe și seminare naționale și internaționale pentru a se informa, a împărtăși cunoștințele și de a colabora cu profesioniști din domeniul asistenței medicale.

-Identificarea și evaluarea rolul personalității în promovarea și dezvoltarea unui model de specialist în AMG, incluzând calități precum empatia, comunicarea eficientă, abilitățile de lider și etica profesională.

1. **Condiţionări şi exigenţe prealabile**

-Cunoașterea noțiunilor generale ale limbii de predare;

-Posedarea competențelor digitale (utilizarea internetului);

-Posedarea abilităților de comunicare și de lucru în echipă;

-Posedarea calităților ca: toleranță, compasiune, autonomie;

1. **TEMATICA ŞI REPARTIZAREA ORIENTATIVĂ A ORELOR**

***Cursuri și lucru individual, semestrul I (limba engleză/franceză)***

| Nr.  d/o | ТЕМА | Numărul de ore | | |
| --- | --- | --- | --- | --- |
| Prelegeri | Lucrări practice | Lucru individual |
|  | Introducere. Concepte de sănătate și bunăstare a pacientului. Profesia de Asistent Medical. Profil și competențe. |  | 4 | 6 |
|  | Definiții generale despre corpul uman. Structură și funcții. Concepte despre sistem de organe. |  | 2 | 6 |
|  | Sistemul osos. Funcțiile sistemului osos. Componentele sistemului osos: oase, articulații și țesut osos. Îngrijirea și menținerea sănătății sistemului osos. |  | 2 | 5 |
|  | Sistemul muscular. Structura generală a mușchilor. Tipuri de mușchi. Îngrijirea și menținerea sănătății sistemului muscular. |  | 2 | 5 |
|  | Sistemul nervos. Structura și organizarea sistemului nervos. Sistemul nervos central și periferic. Stil de viață sănătos și impactul asupra sistemului nervos. |  | 2 | 5 |
|  | Ce este sângele? Funcțiile și compoziția sângelui. Grupă sanguină și compatibilitate. |  | 2 | 5 |
|  | Sistemul cardiovascular. Structura inimii. Tipurile de vase și caracteristici. |  | 2 | 6 |
|  | Sistemul respirator. Fiziologia respirației. Îngrijirea și menținerea sănătății sistemului respirator. |  | 2 | 5 |
|  | Sistemul digestiv. Organele componente ale sistemului digestiv. Importanța nutriției și alimentației sănătoase. |  | 2 | 5 |
|  | Microorganisme. Clasificarea microorganismelor. Interacțiunea microorganismelor cu mediul și alte organisme. Impactul microorganismelor asupra vieții și mediului înconjurător. |  | 2 | 6 |
|  | Sistemul imunitar. Sistemul imunitar înnăscut și adaptiv. Toleranța imună și autoimunitatea Sistemul imunitar și sănătatea. |  | 4 | 6 |
|  | Test de evaluare a cunoștințelor |  | 2 |  |
|  | Examen |  | 2 |  |
| **Total** | |  | **30** | **60** |
| **Total** | |  | **90** | |

***Cursuri și lucru individual, semestrul II (limba engleză/franceză)***

| Nr.  d/o | ТЕМА | Numărul de ore | | |
| --- | --- | --- | --- | --- |
| Prelegeri | Lucrări practice | Lucru individual |
|  | Îngrijirea pacientului staționar și ambulatoriu. Procedeele de admitere și evaluare a pacientului staționar/ambulatoriu. Importanța unei îngrijiri de calitate și personalizate pentru pacienți. |  | 4 | 4 |
|  | Personal spitalicesc si clinic. Rolul personalului în îngrijirea pacienților și funcționarea unităților medicale. Etică și responsabilități profesionale. |  | 2 | 2 |
|  | Internarea și externarea pacienților. Criteriile de internare a pacienților. Înregistrarea datelor relevante și documentarea internării. Criteriile de externare a pacienților Monitorizarea pacientului după externare. |  | 2 | 2 |
|  | Accidente și cazuri de urgență Tipuri de accidente și cazuri de urgență. Gestionarea situațiilor de urgență și stabilirea priorităților. |  | 2 | 2 |
|  | Semiologia. Rolul semnelor și simptomelor clinice în diagnosticare. Investigații paraclinice (ex. analize de sânge, imagistică medicală) .Diagnostic diferențial și interpretarea rezultatelor. |  | 2 | 2 |
|  | Monitorizarea semnelor vitale ale pacientului. Rolul semnelor vitale în evaluarea stării pacientului. Echipament și tehnici de monitorizare. Interpretarea și evaluarea semnelor vitale. |  | 2 | 2 |
|  | Managementul durerii .Tipuri de durere și evaluarea acestora. Evaluarea impactului durerii asupra calității vieții. Abordări și strategii în managementul durerii. |  | 2 | 2 |
|  | Dieta și nutriția. Nutriția și prevenția bolilor cronice (obezitate, diabet, boli cardiovasculare etc.) Strategii pentru modificarea dietei și adoptarea unui stil de viață sănătos. |  | 2 | 2 |
|  | Îngrijirea pacienților cu dereglări psihiatrice și mentale. Definiții și concepte fundamentale. Abordări terapeutice în îngrijirea pacienților cu dereglări psihiatrice și mentale. |  | 2 | 4 |
|  | Îngrijirea geriatrică și paliativă. Aspecte fiziologice și psihologice ale îmbătrânirii. Evaluarea și planificarea îngrijirii geriatrice. Îngrijirea la domiciliu și serviciile de îngrijire în comunitate. |  | 2 | 4 |
|  | Reguli de igienă. Importanța regulilor de igienă în mediul medical. Echipament de protecție personală (EPP). Prevenirea răspândirii infecțiilor. |  | 4 | 4 |
|  | Test de evaluare a cunoștințelor |  | 2 |  |
|  | Examen |  | 2 |  |
| **Total** | |  | **30** | **30** |
| **Total** | |  | **60** | |

1. **Manopere practice AchiziȚionate la FINELE DISCIPLINEI**

Manoperele practice esențiale obligatorii sunt:

* **...**
* **...**

1. **OBIECTIVE DE REFERINŢĂ ŞI UNITĂŢI DE CONŢINUT**

| **Obiective** | **Unități de conținut** |
| --- | --- |
| **Tema (capitolul) 1. Concepte de sănătate şi principiile promovării sănătății.** | |
| -Să definească conceptele și principiile promovării sănătății.  -Să cunoască responsabilitățile și misiunea asistentului medical.  -Să demonstreze abilități de analiză și sistematizare a cunoștințelor.  -Să aplice cunoștințele despre considerentele etice în viața cotidiană.  -Să integreze aspectele gramaticale prin exerciții diversificate (completare, asociere, identificare). | 1. Introducere. Concepte de sănătate și bunăstare a pacientului. Profesia de Asistent Medical. Profil și competențe. Gramatică. Articolul/ Prezentul indicativ. Material audio-video |
| **Tema (capitolul) 2.** **Anatomia omului** | |
| -Să definească conceptele fundamentale despre structura și funcțiile sistemelor corpului uman, inclusiv terminologia relevantă pentru fiecare sistem (ex. sistemul osos, muscular, nervos etc.).  -Să cunoască componentele și funcțiile fiecărui sistem de organe, precum și importanța îngrijirii și menținerii sănătății fiecărui sistem, folosind vocabularul medical corespunzător.  -Să demonstreze înțelegerea și aplicarea corectă a regulilor de gramatică relevante pentru descrierea sistemelor corpului uman, inclusiv utilizarea substantivului, verbelor pronominale, și a altor structuri gramaticale.  -Să aplice cunoștințele acumulate în analiza și interpretarea materialelor video, formulând întrebări și participând la activități de grup care integrează informațiile despre sistemele corpului uman.  -Să integreze informațiile din diferite surse (text, video) și gramatică într-un context coerent, creând texte orale sau scrise care reflectă o înțelegere profundă a tematicii studiate. | 1. Definiții generale despre corpul uman. Structură și funcții. Concepte despre sistem de organe. Gramatică. Substantivul (I). Verbele pronominale. Material video. |
| 1. Sistemul osos. Funcțiile sistemului osos. Componentele sistemului osos: oase, articulații și țesut osos. Îngrijirea și menținerea sănătății sistemului osos.Gramatică. Substantivul (I).Specificitatea verbului medical. Material video. |
| 1. Sistemul muscular. Structura generală a mușchilor. Tipuri de mușchi. Îngrijirea și menținerea sănătății sistemului muscular. Gramatică. Constructia- There is/There are (1)/ Forma negativă și interogativă a verbelor. Material video. |
| 1. Sistemul nervos. Structura și organizarea sistemului nervos. Sistemul nervos central și periferic. Stil de viață sănătos și impactul asupra sistemului nervos. Gramatică. Constructia- There is/There are (II) Material video. |
| 1. Ce este sângele? Funcțiile și compoziția sângelui. Grupă sanguină și compatibilitate. Gramatică. Verb to be/ Imperativul verbelor. Material video. |
| 1. Sistemul cardiovascular. Noțiuni și termeni. Structura inimii. Tipurile de vase și caracteristici. Gramatică. Giving instructions(oferind instructiuni)/ Adjectivele numerale. Material video. |
| 1. Sistemul respirator. Noțiuni și termeni. Fiziologia respirației. Îngrijirea și menținerea sănătății sistemului respirator. Gramatică. Timpul Prezent. Pezentul activ și pasiv. Material video. |
| 1. Sistemul digestiv. Organele componente ale sistemului digestiv. Importanța nutriției și alimentației sănătoase. 2. Gramatică. Timpul Prezent Continuu / Perfectul compus. Material video. |
| 1. Microorganisme. Clasificarea microorganismelor. Interacțiunea microorganismelor cu mediul și organismele. Impactul microorganismelor asupra vieții și mediului înconjurător. Gramatică. Timpul Trecut. Material video. |
| 1. Sistemul imunitar. Sistemul imunitar înnăscut și adaptiv. Toleranța imună și autoimunitatea Sistemul imunitar și sănătatea. Gramatică. Verbele modale(Can/Could/ Should/Shouldn’t)/ Pronumele relative simple și compuse. Material video |
| **Tema (capitolul) 3. Echipa medicală. Îngrijirea pacientului.** | |
| -Să definească procedurile de admitere și evaluare a pacienților, importanța îngrijirii personalizate și criteriile de internare și externare.  -Să cunoască tipurile de accidente și cazuri de urgență, și metodele de gestionare a acestora.  -Să demonstreze utilizarea corectă a prepozițiilor și adjectivelor specifice în contextul medical.  --Să aplice procedurile corecte de documentare și monitorizare a pacienților, inclusiv după externare.  -Să integreze informațiile din materialele video cu teoria și practica privind internarea, externarea și gestionarea urgențelor. | 1. Îngrijirea pacientului staționar și ambulatoriu. Procedeele de admitere și evaluare a pacientului staționar/ambulatoriu. Importanța unei îngrijiri de calitate și personalizate pentru pacienți. Gramatică. Prepozițiile de timp, loc și mișcare. Material video. |
| 1. Internarea și externarea pacienților. Criteriile de internare a pacienților. Înregistrarea datelor relevante și documentarea internării. Criteriile de externare a pacienților Monitorizarea pacientului după externare. Gramatică. Adjectivele –ed/-ing(I)/ Adjectivul – ique, - iste, - isant, - able. Material video. |
| 1. Accidente și cazuri de urgență Tipuri de accidente și cazuri de urgență. Gestionarea situațiilor de urgență și stabilirea priorităților. Gramatică. Adjectivele –ed/-ing(II)/ Adjectivul – age, - ien,ne, - âtre. Material Video. |
| **Tema (capitolul) 4. Serviciul de asistenta medicală generală. Funcții şi obligațiuni.** | |
| -Să definească conceptele cheie în semiologie, investigații paraclinice, și managementul durerii.  -Să cunoască importanța semnelor vitale și strategii de prevenție a bolilor cronice.  -Să demonstreze utilizarea echipamentului pentru monitorizarea semnelor vitale.  -Să aplice conceptele în scenarii clinice și strategii de management al durerii.  -Să integreze informațiile din materialele video în evaluarea stării de sănătate. | 1. Semiologia. Rolul semnelor și simptomelor clinice în diagnosticare. Investigații paraclinice (ex. analize de sânge, imagistică medicală) Diagnostic diferențial și interpretarea rezultatelor. Gramatică. Gradele de comparație ale adjectivelor . Material video. 2. Monitorizarea semnelor vitale ale pacientului. Rolul semnelor vitale în evaluarea stării pacientului. Echipament și tehnici de monitorizare. Interpretarea și evaluarea semnelor vitale. Gramatică. Gradele de comparație ale adjectivelor(II). Material video. |
| 1. Managementul durerii .Tipuri de durere și evaluarea acestora. Evaluarea impactului durerii asupra calității vieții. Abordări și strategii în managementul durerii. Gramatică. Adverbele de loc, de timp. Material video. |
| 1. Dieta și nutriția. Nutriția și prevenția bolilor cronice (obezitate, diabet, boli cardiovasculare etc.) Strategii pentru modificarea dietei și adoptarea unui stil de viață sănătos. Gramatică. Timpul Viitor. Material video. |
| **Tema (capitolul) 5. Tipuri de asistență medicală şi monitorizarea pacientului.** | |
| -Să definească conceptele fundamentale din îngrijirea pacienților cu dereglări psihiatrice și mentale, precum și îngrijirea geriatrică și paliativă.  -Să cunoască importanța regulilor de igienă, echipamentului de protecție personală și aspectele fiziologice ale îmbătrânirii.  -Să demonstreze abilități de evaluare a îngrijirii geriatrice, managementul durerii și monitorizarea semnelor vitale, folosind suport audio-video.  -Să aplice abordări terapeutice, tehnici de monitorizare a semnelor vitale și strategii de dietă și nutriție.  -Să integreze informațiile audio-video în strategiile de îngrijire și prevenție. | 1. Îngrijirea pacienților cu dereglări psihiatrice și mentale. Definiții și concepte fundamentale. Abordări terapeutice în îngrijirea pacienților cu dereglări psihiatrice și mentale. Gramatica. Timpul Viitor. Suport Audio-Video |
| 1. Îngrijirea geriatrică și paliativă. Aspecte fiziologice și psihologice ale îmbătrânirii. Evaluarea și planificarea îngrijirii geriatrice. Îngrijirea la domiciliu și serviciile de îngrijire în comunitate. Gramatica. Condiționalul (0/1). Modul Subjunctiv. Suport Audio-Video |
| 1. Reguli de igienă. Importanța regulilor de igienă în mediul medical. Echipament de protecție personală (EPP). Prevenirea răspândirii infecțiilor. Gramatica. Întrebări (Wh-questions). Tipuri de întrebări,simple, închise, deschise. Suport Audio-Video |

1. **COMPETENŢE PROFESIONALE (SPECIFICE) (CPS) ȘI TRANSVERSALE (CT) ŞI FINALITĂŢI DE STUDIU**

* **Competențe transversale (ct)**
* CT2. Comunicare eficientă și abilități digitale. Abilitatea de a înțelege textele scrise/ vorbite, de a exprima concepte, gănduri, sentimente, fapte , opinii atăt sub formă scrisă căt și orală ( ascultare, scriere, citire, vorbire). A interacționa lingvistic într-un mod adecvat și creativ într-o gamă completă de contexte sociale și culturale. Abilitatea de a interacționa printr-o varietate de dispozitive/ aplicații digitale, de a înțelege comunicarea digitală, modul în care este cel mai bine vizualizată, analizată, utilizată pentru nevoile proprii. Abilitatea de a întroduce date în calculator, de a prelucra informațiile, de a tipări documente specifice. Capacitatea de a utiliza adecvat situației conținutul informațiilor găsite.
* CT3. Abilități de interacțiune și responsabilitate socială. Realizarea activităților și exersarea rolurilor specifice muncii în echipă, distribuirea sarcinilor între membri pe niveluri subordonate, promovarea spiritului de inițiativă, dialogului, cooperării, atidudinii pozitive și respectul față de ceilalți, a empatiei, altruismului și îmbunătățirea continuă a propriei activități. Abilitatea de a susține și a promova un mediu care oferă oportunități pentru toți, indiferent de rasă, sex, cultură, etnie și vărstă.
* **Finalități de studiu**

La finalizarea studierii unității de curs studentul va fi capabil:

* Să dezvolte abilități de cunoaștere și definirea terminologiei specializate din domeniul medical și să integreze cunoștințele acumulate în comunicarea profesională.
* Să demonstreze o înțelegere corectă și utilizarea adecvată a vocabularului specializat în limba engleză/franceză în contextul activităților medicale, inclusiv termeni medicali, proceduri, echipamente și medicamente.
* Să conștientizeze importanța utilizării precise și adecvate a vocabularului specializat în limba engleză/franceză pentru a asigura o comunicare clară și fără ambiguități în domeniul asistenței medicale.
* Să dobândească competențe lingvistice solide, inclusiv înțelegerea și producerea textelor, comunicarea orală și scrisă în limba engleză/franceză.
* Să dezvolte competențe în identificarea, interpretarea și traducerea terminologiei medicale din limba engleză/franceză în limba română și viceversa.
* Să utilizeze eficient tehnologia informației și comunicațiilor pentru a îmbunătăți competențele lingvistice în limba engleză/franceză și pentru a accesa resurse relevante în aceste limbi.
* Să fie capabili să se adapteze și să comunice eficient în contexte anglofone/francofone, inclusiv în interacțiunea cu pacienții și colegii din echipa medicală.
* Să participe activ la programele de educație continuă pentru a-și îmbunătăți cunoștințele și abilitățile în asistența medicală generală.

**Notă. Finalităţile disciplinei** (se deduc din competenţele profesionale şi valenţele formative ale conţinutului informaţional al disciplinei).

1. **LUCRUL INDIVIDUAL AL STUDENTULUI**

|  |  |  |  |  |
| --- | --- | --- | --- | --- |
| Nr. | Produsul preconizat | Strategii de realizare | Criterii de evaluare | Termen de realizare |
| 1. | Elaborarerea glosarelor lexicografice tematice | Compilarea listelor cu unități lexicale terminologice;  Traducerea unităților lexicale terminologice;  Utilizarea semnelor transcriptuale;  Indicarea valențelor semantice și polisemantice ale unităților lexicale terminologice;  Contextualizarea unităților lexicale terminologice. | Corectitudinea prezentării și traducerii unităților lexicale terminologice | Pe parcursul semestrului |
| 2. | Proiecte tematice | Elaborarea rapoartelor, comunicărilor tematice;  Lucrul cu lexicul terminologic;  Elaborarea sintezelor și rezumatelor. | Capacitatea de a extrage esențialul din articole. Corectitudinea prezentării informației. | Pe parcursul semestrului |
| 3. | Proiecte tematice video | Vizionarea documentelor video;  Compilarea listelor cu unități lexicale terminologice;  Completarea fișelor de verificare a comprehensiunii audio. | Formarea abilității interpretative în expunerea conținutului unui document video. | Pe parcursul semestrului |
| 4. | Portofolii individuale | Completarea portofoliilor individuale cu resurse informaționale, lexicale, gramaticale. | Gradul de completare și activitate independentă. | Pe parcursul semestrului |
| 5. | Lucrul cu revistele de specialitate | Elaborarea articolelor de sinteză și review-rilor. | Gradul de înțelegere și de sintetizare a informației științifice. | Pe parcursul semestrului |

1. **sugestii metodologice de predare-învăţare-evaluare**

* **Metode de predare și învățare utilizate.**
* Expunerea, conversația, exercițiul, demonstrația, problematizarea, brainstorming-ul, studiu de caz, dezbateri și discuții)
* Metode interactive cu accent pe aspectul pragmatic al comunicării şi al explorării creative (asocieri libere, graficul T, Diagrama Venn, jocul de rol, jocuri de cuvinte și puzzle-uri, activități de audiere și înțelegere auditivă, harta mentală, proiecte, expoziții și prezentări, jocuri online (cursa de cai, miliardarul, etc.);
* **Strategii/tehnologii didactice aplicate** (specifice disciplinei).
* ***strategii inductive*** (de la particular la general) ;
* ***strategii deductive*** (de la general la particular);
* ***strategii analogice*** (cu ajutorul modelelor);
* ***strategii transductive****;*
* ***strategii mixte***: inductiv-deductive şi deductiv-inductive;
* ***strategii algoritmice***: explicativ-demonstrative, intuitive, expozitive, imitative, programate şi algoritmice propriu-zise;
* ***strategii euristice*** - de elaborare a cunoştinţelor prin efort propriu de gândire, folosind problematizarea, descoperirea, modelarea, formularea de ipoteze, dialogul euristic, experimentul de investigare, asaltul de idei, având ca efect stimularea creativităţii.
* **Metode de evaluare** (inclusiv cu indicarea modalității de calcul a notei finale)

**Curentă***:* control frontal sau/și individual prin

* aplicarea testelor
* rezolvarea problemelor/exercițiilor,
* analiza studiilor de caz
* realizarea unor jocuri de rol la subiectele discutate.
* proiectul (metodă de evaluare sumativă);
* portofoliul (metodă de evaluare longitudinală)

**Finală: Sem. I – Media anuală- 50%, Test scris- 20%, Examen- 30%.**

***Sem. II* – *Media anuală- 50%, Test scris- 20%, Examen- 30%.***

**Modalitatea de rotunjire a notelor la etapele de evaluare**

|  |  |  |
| --- | --- | --- |
| Grila notelor intermediare (media anuală, notele de la etapele examenului) | Sistemul de notare național | Echivalent  ECTS |
| **1,00-3,00** | **2** | **F** |
| **3,01-4,99** | **4** | **FX** |
| **5,00** | **5** | **E** |
| **5,01-5,50** | **5,5** |
| **5,51-6,0** | **6** |
| **6,01-6,50** | **6,5** | **D** |
| **6,51-7,00** | **7** |
| **7,01-7,50** | **7,5** | **C** |
| **7,51-8,00** | **8** |
| **8,01-8,50** | **8,5** | **B** |
| **8,51-9,00** | **9** |
| **9,01-9,50** | **9,5** | **A** |
| **9,51-10,0** | **10** |

Nota medie anuală și notele tuturor etapelor de examinare finală (asistate la calculator, testare, răspuns oral) - toate vor fi exprimate în numere conform scalei de notare (conform tabelului), iar nota finală obținută va fi exprimată în număr cu două zecimale, care va fi trecută în carnetul de note.

*Neprezentarea la examen fără motive întemeiate se înregistrează ca “absent” și se echivalează cu calificativul 0 (zero). Studentul are dreptul la 2 susțineri repetate ale examenului nepromovat.*

1. **Bibliografia recomandată:**

***A. Obligatorie:***

* Viorica Cazac, Ludmila Armașu –Canțîr, Galina Grădinari, Medical English, Video-based workbook, Part 1, Chisinau 2020, p. 76
* Viorica Cazac, English for Nursing, suport de curs, Chisinau, p.108 (în curs de editare)
* Veronica Voloșciuc, Français pour les étudiants en AMG, suport de curs, Chișinău ( în curs de editare)

***B. Suplimentară***

* Tony Grice , Oxford English for Careers: Nursing 1 Student's Book ( with audio files), Oxford University Press 2011
* Tony Grice , Oxford English for Careers: Nursing Practice File, Oxford University Press 2011
* Tony Grice . Oxford Emglish for Carees: Nursing 2 Student’s Book, Oxford University Press 2011
* Virginia Allum, Patricia McGarr, Cambridge English for Nursing
* Virginia Allum „Teaching English for Medical Purposes”,2012,p.
* https:// doctissimo.fr
* [www.vulgaris.medical.fr](http://www.vulgaris.medical.fr)
* https://sante.vip
* <http://www.who.int/topics/nursing/en/>
* [www.agam-ge.ch](http://www.agam-ge.ch)
* [www.aram-vd.ch](http://www.aram-vd.ch)
* Ordre ds infirmiers en France
* [www.passeportsante.fr](http://www.passeportsante.fr)
* Le francais des médecins.Thomas Fassier.2008.
* 500 exercices de grammaire. Ivonne Delatour, 2012
* Santé-médecine.com,CLE International. 2004